Par preparar un bon rixoto all'isolana ghe vol el tastasal. Cogna sofrizar la sioła e, prima che ła diventa bruna, zontar el tastasal (almanco 100 g par persona). Co chel xe coto, zontar un bel bicier de vin moro, mejo se el ga un bel corpo. Far sbołentar e zontar el rixo (viałon nano, 100 g par persona). Cozar a fogo lento par venti minuti, smìsiar poco e zonzar brodo de gałina par tegnerlo mòrbio. Prima de servir, metare na beła dòxe de formajo gratà e far ripoxar par do minuti.